ไปวันแรกร้านปิดแล้ว เลยอดทาน พอเช้าอีกวันก่อนกลับกทม ต้องขอแวะ จริงๆโชคดีมากที่ร้านอยู่ใกล้ที่พักมากๆ แค่ 20 เมตร เราไปร้านเปิดแล้ว เป็นลูกค้าคนแรกของวัน ไปปีที่แล้วรอบแรก รู้สึกว่าการตกแต่งร้านมันเปลี่ยนไป ร้านดูวินเทจมากขึ้น มีโซนนั่งทาน และโซนสั่งขนม

เมนูที่สั่ง

พายฟักทอง วันที่ฝนตกตอนเช้า ไม่มีอะไรจะดีไปกว่าการได้ทานพายฟักทองหอมๆ เนื้อแน่ๆ คู่กับชากุหลาบ เนื้อพายไม่แข็งมาก ส่วนไส้ฟักทองก็ไม่หวานเกินไป อร่อยกำลังดี และชิ้นใหญ่ด้วย เรียกว่าทานเป็นอาหารเช้าแล้วอิ่มเลย

เลมอนพาย อร่อยโฮก มากี่ทีก็ต้องสั่ง เป็นเมนู is a must ของเราเลย ด้านบนเป็นเหมือนเมอแรงฟูๆ แต่ไม่แข็งนะ นุ่มๆ ไม่หวานมาก ส่วนเลมอน อร่อยมากๆๆๆๆ ละมุนลิ้น หอม ไม่เปรี้ยวไป เรียกว่ากลมกล่อมค่ะ